Scéla Mucce Meic Dathó
Scéla Mucce Meic Dathó
Boí rí amrae for Laignib, Mac
Dathó a ainm. Boí cú
occo. Im-díched In cú Laigniu huili. Ailbe ainm
in chon,
ocus ba lán Hériu dia airdircus In chon. Do-eth ó Ailill
ocus ó Meidb do chungid In chon. Immalle dano
táncatar
ocus techta Ulad ocus Conchobair do chungid In chon
chétna. Ro-ferad fáilte friu huili, ocus ructha
cuci-sium isin
mbruidin. Is í sin In chóiced bruden ro-boí i nHérinn
isind aimsir sin, ocus bruden Da-Derg i crích
Cúalann ocus
bruden Forgaill Manaich ocus bruden Mec Da-Réo
i
mBréfni ocus bruden Da-Choca i níarthur Midi.
Secht
ndoruis isin bruidin ocus sechtsligeda trethe ocus secht
tellaige indi ocus secht cori. Dam ocus tinne In cach
coiri.
In fer no-t éged iarsint sligi do-bered In n-aél isin coiri,
ocus a-taibred din chétgabáil, iss ed no-ithed.
Mani-tucad
immurgu ní din chéttadall ni-bered a n-aill.
Ructha trá na techta ina imdai cuci-sium do airiuc
thuile dóib ríasíu do-berthae a mbiad
dóib. Ro-ráidset a
n-athesca. ‘Do chungid In chon do-dechammar-ni’ ol
techta Connacht ‘.i. ó Ailill ocus ó Meidb ;
ocus do-bértar
tri fichit cét lilgach hi cétóir ocus
carpat ocus da ech bas
dech la Connachta, ocus a chommaín cinn bliadna cen-mothá
sin.’ ‘Dia chungid dano do-dechammar-ni ó Chonchobur’
ol techta Ulad; ‘ocus ni messa Conchobar do charait ocus
dano do thabairt sét ocus indile, ocus a chomméit cétna a
túaith, ocus biaid degcaratrad de.’
Ro-lá didiu i socht inní Mac
Dathó; co-rrabe tri thráth
cen dig cen biad, acht 'co immorchor ón taíb
co araile. Is
and dixit a ben: ‘Is fota In troscud i-taí. Atá biad lat cenco-n-essara. Cid no-taí?’ Nicos-n-árlastar.
Is and
dixit In ben:
‘Tucad turbaid chotulta’
‘do Mac Dathó co-a thech,’
‘boíthi ní no-chomairled’
‘cenco-labradar fri nech.’
‘As-oí, do-soí úaim do fraig’
‘in ferg féne co londgail;’
‘a ben trebar, dos-beir mod’
‘bith dia céiliu cen chotlud.’
‘As-bert Cremthann Nia Náir:’
‘ni-tardda do rúin do mnáib’
‘rún mná ní maith con-celar, ’
‘maín ar mug ni-aithenar’
‘Cid fri mnaí at-bertha-so’
‘manid-epled ní airi,’
‘ní na-tét do menma-so,’
‘téti menma neich aili’
‘Cú Mes-Roída meic Dathó’
‘ba olc lathe etha dó’
‘do-foeth mór fer find fria rath’
‘bid lïa turim a chath’
‘Manip do Chonchobor berthair’
‘is derb bid mogda In gním’
‘nicon-faicébat a slúaig’
‘bas mó do búaib na do thír’
‘Mad do Ailill éra’
‘silis Fálmag darsin túaith’
‘dodon-béra mac Mágach’
‘atan-ebla i luim lúaith’
‘Táthut airle lim-sa fris’
‘ní olc fri íarmairt n-indi’
‘tabair dóib-sium dib línaib’
‘cumma cía-thóetsat imbi’
‘In chomairle at-biri-siu’
‘is í ním-déni cutal’
‘Ailbe, do-ro oíd Día’
‘nicon-fes cía ó-tucad’
Íar sin at-racht súas ocus no-mbertaigedar. ‘Bad
maith dún’ olse ‘ocus dona hóegedaib dod n-áncatar.’
Anait sidi leis trí laa ocus téora aidchi. Ocus
téit leo for
leth (.i. la techta Connacht prius). ‘Ro-bá-sa
trá’ olse ‘i
n-imsním mór ocus cuntabairt móir
co-nderglé .i. do-ratus-a In coin do Ailill ocus do Meidb. Ocus tecat ar chenn
in chon co sochruid ocus co húallach, ocus ros-bía lind ocus
biad ocus ascada, ocus bértait In coin, ocus Is fochen
dóib.’
Buidig sidi dano. Luid íar sin co techta Ulad. ‘Do-ratus-a trá’ olse ‘asmo chuntabairt In coin do Chon-chobur.
Ocus bad uallach tíastar ara chenn .i. formna mathe
Ulad.
Bértait ascada uili ocus ros-bia
fáilte.’
I n-óenló immurgu ro-dálsat-som etir aníar ocus
anair. Niro-follaiged léo-som dano. Táncatar dá cóiced
Hérenn i n-óenló co-mbátar i ndoruss bruidne Meic Dathó.
Do-luid-seom fessin ara cenn ocus feraid fáilti friu. ‘Ni-farc elsam, a ócu’, olse; ‘ar apaide Is mochen
dúib.
Taít issin less!’ Lotar íarum uili isin
mbruidin, leth In tige
dano la Connachta ocus In leth aile la Ulto. Nibo bec in
tech dano, secht ndoruiss ind ocus coíca imdad itir
cech dá
dorus. Niptar aigthi carat im fleid immurgu
bátar isin taig.
Sochaide díb ro-fúachtnaig fri araili.
Trí chét bliadan
ría ngein Chríst ro-boí In cocad etorro.
Marbthair dóib dano
in mucc Meic Dathó. Trí fichit gamnach oca
bíathad side
co cenn secht mbliadan. Tri neim immurgu no-bíata
co-ralta ár fer n-Érenn impe.
Tucad dóib íarum In mucc & cethorcha dam dia tarsnu
cenmothá a mbiad archenae. Mac Dathó; fessin
ocond
fert igsecht. ‘Mochen dúib’ olse. ‘Ni dabar
samail
riss sin; ataat aige ocus mucca la Laigniu, a testa de-sin
mairfithir dúib i mbárach.’ ‘Is maith In mucc’
ol
Conchobar. ‘Is maith immurgu’ ol Ailill. ‘Cindas rainn-fither In mucc, a Chonchobuir?’ ol Ailill. ‘Cía indas’ ol
Bricne mac Carbaid anúas ane asind imdai, ‘bale i-taat
láith gaile fer n-&Emacr;renn sund, acht a-rrann ar
chomramaib?
Ocus do-rat cách díb builli dar sróin
a chéili riam.’
‘Déntar!’ ol Ailill. ‘Is maith’ ol Conchobar;
‘atát gillai
dún is'taig im-rul atar in
cocrích.’
‘Ricfaither a les do gille innocht, a Chonchobuir,’ ol Senláech Arad a Crúachnaib Con-Alad
aníar; ‘ba menic
rota Lúachra Dedad lim-sa foa tóin, menic ag
méith díb
d' ácbáil acum-sa’. ‘Ba méthiu a
n-ag fo-rácbais-iu
ocainni’ ol Muinremur mac Gerrginn, ‘.i. do bráthair
fadéin .i. Cruaichniu mac Rúadluim a
Crúachnaib Con-Alad.’ ‘Nibo ferr side’ ol Lugaid mac Con Ruí;, ‘oldás
Inloth Mór mac Fergusa meic Léti fo-rácbad
la Echbél mac
nDedad hi Temair Lóchra’. ‘Cindas fír lib’ ol
Celtchair
mac Uithec air ‘Conganchness mac Dedad do marbad
dam-sa ocus a chenn do béim de?’
Imma-tarlae dóib fodéoid co-tarat int oínfer for firu
Hérenn .i. Cet mac Mágach do Chonnachtaib. Do-fúargaib
side immurgu a gaisced úas gaiscedaib int slúaig
ocus ro-gab
scín inna láim ocus dessid ocon muicc.
‘Fogabar do feraib
Hérenn trá’ olse ‘oínfer tairisme comrama
frim-sa, no lécud
na-mmucce do rainn dam!’
Ni-fríth láech a t airisme.
Ros-lá i socht na h-Ulto.
‘At-chí sút, a Lóegairi,’ ol Conchobar.
‘Niba fír’ ol Lóegaire
‘Cet do rainn na mucce arar m-bélaib-ni’. ‘An biuc, a
Lóegairi, corot-aicciller! Is bés dúib-si far n-Ultaib’ ol
Cet, ‘cech mac gaibes gaisced acaib, Is cucainni cenn a
báiri.
Do-cúadais-siu dano isin cocrích. Imma-tarraid
dún indi.
Fo-rácbais In roth ocus In carpat ocus na heocho, ocus
at-rulais féin ocus gaí triut. Nis-toirchi in
muicc fon indas-sin.’ Dessid side dano.
‘Niba fír’ ol láech find
mór do-dechaid assind imdai,
‘Cet do rainn na mucce arar mbélaib-ni’. ‘Coich and-so?’
ol Cet. ‘Is ferr di láech indaí-siu’, ol
cách, ‘Óengus mac
Láme Gábaid sin di Ultaib.’ ‘Cid dia-tá
Lám Gábuid fora
athair-sium?’ ol Cet. ‘Cid ám?’ ‘Ro-fetar-sa’ ol Cet.
‘Do-cúadus-sa sair fecht and. Égthir immum. Do-roich
cách. Do-roich dano Lám. Tárlaic urchor
do gaí mór
form-sa. Dos-léicim-se dó In ngaí
cétna co-mbert a láim de,
co-mboí for lár. Cid do-bérad a mac do
chomram frim-sa?’ Téit Óengus ina suide.
‘In comram do thairisem beus’ ol Cet, ‘no in
mucc do
rainn’. ‘Niba fír a-rrann duit-siu cétomus’ ol
láech find
mór de Ultaib. ‘Cía and-so?’ ol Cet.
‘Éogan mac
Durthacht sin’ ol cách ‘.i. rí Fernmaige’.
‘At-chondarc-sa riam’ ol Cet. ‘Cairm indom-acca?’ ol Éogan. ‘I
ndorus
do thige oc tabairt tánae bó húait. Ro-éged immum-sa isin
tír. Tánacais-iu fon égim. Ro-lécis gaí form-sa co-rra-bae asmo scíath. Do-llécim-se duit-siu in
ngaí cétna co-lluid
tret chenn ocus co-mbert do súil asdo chiunn. Atot-chiat
fir Hérenn co n-oínsúil. Messe
thall In súil n-aili asdo
chinn.’ Dessid side dano.
‘Frithálid, a Ulto, In comram beus’ ol
Cet. ‘Nis-rainnfe
indossa’ ol Muinremor mac Gerginn. ‘Inn é so Muin-remor?’
ol Cet. ‘Is mé ro-glan mo goo fodéoid, a Muin-remu r’,
ol Cet. ‘Ni-fuilet trí thráth and ó
thucus-a trí laíchcenn
úait im chenn do chétmeic ast ferunn.’
Dessid side dano.
‘In comram beus!’ ol Cet. ‘Rot-bia són’ ol Mend
mac
Sálchada. ‘Cía so?’ ol Cet. ‘Mend’ ol
cách. ‘Cid ane’
ol Cet, ‘meic na mbachlach cusna lesanmannaib do chomram
cucum? Ar ba mese ba sacart oc baistiud ind anma-sin
fora athair, messe t all a sáil de co claidiub
conna-ruc
acht oínchois úaim. Cid do-bérad mac ind
oínchoisseda
cucumsa?’ Dessid side dano.
‘In comram beus!’ ol Cet. ‘Rot-bia són’ ol láech
líath mór forgránda di Ultaib.
‘Cía so?’ ol Cet. ‘Celtchair
mac Uithechair sin’ ol cách. ‘An bic, a Cheltchair,’
ol Cet,
‘manip dom thúarcain fo chétóir.
Rotánac-sa, a Chelt-chair, co dorus do thige. Rohéged immum. Tánic cách.
Tánacais-iu daon. Dot-luid i m-bernai armo chenn-sa. Do-reilgis gaí form-sa. Ro-lécus-a
gaí n-aill
cucut-su co-ndechaid tret slíasait ocus tre
húachtar do
macraille. Ataí co ngalur fúail ónd
úair-sin, nicon-rucad
mac na ingen duit. Cid dot-bérad cucum-sa?’ Dessid
side
dano.
‘In comram beus!’ ol Cet. ‘Rot-bia
són’ ol Cúscraid
Mend Macha mac Conchobair. ‘Cuich so?’ ol Cet. ‘Cúsc-raid’ ol cách; ‘is adbar ríg ar deilb.’ ‘Ní buide frit’ ol
in gilla. ‘Maith’ ol Cet. ‘Cucainni ceta-tudchad-so do
chétgaisciud, a gillai. Imma-tarraid dún issin
chocrích.
Fo-rácbais trian do muintire, ocus Is amlaid do-cúadaiss
ocus gaí tríat brágit conna-étai
focul fort chenn i córai; ar
ro-loitt In gaí féthi do brágat. Conid
Cúscraid Mend
atot-chomnaic ónd úair-sin.’ Do-rat tár
fon n-indas-sin
forsin cóiced n-uile.
In tan didiu ro d-mbertaigestar ocon muicc
ocus
scían inna láim co-n-accatar ConallCernach
is'tech. Is and
tarblaing for lár In tige. Ferait "Ulaid fáilti
móir fri Conall. Is and ro-lá Conchobar In cennidi dia chinn ocus nos-mbertaigedar. ‘Is maith lenn ar cuit do thairiuc’ ol Conall.
‘Cia rannas dúib?’ ‘Ro-ddét dond fiur
nod-ranna’ ol
Conchobar ‘.i. Cet mac Mágach.’ ‘In fír, a
Cheit’, ol
Conall, ‘tusso do rainn na-mmuicce?’ Is and as-bert Cet:
‘Fochen Conall, cride licce, londbruth loga, luchair
ega, guss flann ferge fo chích curad créchtaig cathbúadaig.
At comsa mac Findchoíme frim’.
Et dixit Conall:
‘Fochen Cet, Cet mac Mágach,, magen curad, cride
n-ega, ethre n-ela, err trén tressa, trethan ágach, caín
tarb tnúthach, Cet mac Mágach’.
‘Bid menn innar n-imchomruc-ni ón’, ol Conall,
‘ocus
bid menn inar n-imscarad; bid airscéla la fer mbrot,
bid
fíadnaise la fer manath; ar ar-cichset airg loman
londgliaid
na da err eblait écht ar écht, regaid fer dar fer is'taig-seo
innocht.’
‘Eirg ón muicc didiu!’ ol Conall.
‘Cid dano dot-bérad-su cucce?’ ol Cet. ‘Is fír’ ol Conall ‘do
chungid
chomrame cuccum-sa. Do-bér oínchomram duit, a
Cheit’,
ol Conall. ‘Tongu na-tongat mo thuath, ó ro-gabus
gaí im
láim nad-raba cen guin duini do C onnachtaib cach
óenlaithi ocus orcain fri daigid cech n-óenaidchi, ocus
niro-c otlus riam cen c enn Connachtaig fom
glúin.’
‘Is fír’ ol Cet, ‘at ferr do láech indó-sa. Mad Ánlúan
no-beth is'taig, do-bérad comram ar araile duit. Is
anim
dún nad-fil is'taig.’ ‘Atá immurgu’ ol Con-all, oc tabairt
chinn Ánlúain assa chriss; ocus do-léici
do Chet dara bruinni
co-rróemid a loim fola fora béolu. Ro-gab side
immurgu ón
muic, ocus dessid Conall acci.
‘Tecat don chomram a fecht-sa!’ ol Conall.
Ni-fríth
ón la Connachta láech a thairisme. Do-ratad
immurgu
damdabach dona boccótib immi im a c úairt,
ar
ro-boí drochcostud is'taig do chloíndíbircthib la drochdaíni.
Luid íarum Conall do rainn na-mmucce. Ocus gebid dano
cenn In tarra ina béolo, co-tairnic dó rann na-mmucce.
Ro-súig In tairr .i. ere ind nónbair cona-farcaib bannai de.
Ni-tarat immurgu do Chonnachtaib acht
dá c ois
na-mmucce foa brágit. Ba becc dano la Connachta a
cuit.
At-ragat sidi, at-ragat dano Ulaid, co-rroacht cách
araile.
Ro-boí trá buille dar áo i suidiu, combo
comard ra sliss
in tige In carnáil ro-boí for a lár, co-mbátar na srotha din
chrú forna doirsiu. Maidith dano In sluag forna doir-si co-rralsat soïmól for lár ind liss .i.
cách oc trúastad a chéli.
Is and gabais Fergus dóib daur mór ro-boí for lár ind liss
assa frénaib. Maidit immach dano assind liss. Do-berar
in cath i ndorus ind liss.
Is and luid Mac Dathó immach ocus in
cú inna láim,
co-rrailced etorro dús cía díb do-ngegad
.i. rús con. Do-rraíga In cú Ulto ocus ro-léci for
ár Connacht, ar ro-mebaid for Connachta. As-berat-som Is i m-Maigib Ailbi ro-gab in
cú fertais In charpait fo Ailill ocus Meidb. Is and
do-n-áraill
Fer Loga .i. ara Ailella ocus Medba co-rrala a cholainn for
leth ocus corro-an a chenn i fertais In charpait. As-berat
dano Is de atá Mag n-Ailbi
.i. Ailbe ainm In chon.
Do-lluid a-mmaidm andess for Beluch Sen-Roírenn,
for Á;th Midbine i Maistin, sech Cill nDara, sech
Ráith
Imgain, hi Fid nGaible do Áth Mac Lugnai, sech Druim-Dá-Maige, for Drochet Coirpri. Oc Áth Chinn Con i
mBiliu,
is and ro-lá cenn In chon asin charput. Oc techt
íar
fraíchrud Midi síar, Is and do-n-árlaic
Fer Loga isin fraích
.i. ara Ailella, ocus ro-ling isin carpat íar
cúl Conchobair
co-rragab a chenn dara aiss. ‘Emde, a Chonchobair!’ olse. ‘T'ógríar!’ ol Conchobar. ‘Niba mór’, ol
Fer Loga, ‘.i. mo
brith latt co Emain Macha ocus mná óentama
Ulad ocus a
n-ingena macdacht do gabáil chepóce cecha
nóna immum
co-n-érbrat: Fer Loga mo lennán-sa.’ Ba
écen ón, ar
ní-laimtis cena la Conchobar. Ocus ro-léced Fer Loga dar
Áth Lúain síar dia blíadna ocus
dí gabair Conchobair leis
co n-allaib óir friu.
Scéla muice Meicc Dathó In sin.
Two poems on the dog Ailbe and on Mac
Dathó's pig
Is de ro-cét:
A gillu Connacht nád-líu for trommacht ac apairt gó:
gilla lasmbo becc far cuit fo-rodail muicc Meic Dathó:
Na trí coícait coíca fer, dó do-llotar almaib tor;:
comrac úalle im Ailbe sin, bec In cin tre c aingne con:
Conchobar búadach rothelt, Ailill slúagach ocus Cet:
Bodb iar n-áraib fora slicht, Cú-Chulainn, ní-dámair cert:
Congal Aidni and anair, Fíamain Dúin Binne din muir;:
ro-chécs tairmthechta íar sin Éogan mac Dairthechta duib:
Trí meic Nera ar lín lerg, trí meic Uislenn cobra ngarg,
Senláech Arad anba borb a Crúachnaib Con-Alad n-ard.
Dubthach Emna, ard a bríg, Baíthén
Berba bréthir bláith,:
Illann airdirc ilair glond, Muinremur lond Locha Sáil
Conall Cernach, crúaid a gal, Marcán Sinna sétrod son,
Celtchair Ulad, fer dar fer,
Lugaid Muman mac trí con:
Fethis Fergus Ailbe n-oll, crothis doïb dairbre
ndall,
gabais faínbrat tar scíath scenb, bróenderc toídlech tar fern flann
Cethern mac Fintain ro-bíth, úathad a lín forsind áth;
Fir Ól n-Écmacht, érmaig slúag, nis-relic úad ré sé tráth
Feidlimid co n-ilur thor, Lóeguire
Búadach, fó fair;
ba leth ndogra immon coin Conáed mac Morna
nach-mair
Móra airig aidbli bann, cródai curaid, cumtaig dind
móra fíana, fortbi chland, móra gíalla, móra gill
Muc Mic Dá-Thó, tlachtmúad torc, nocharb í ind attrúag imnocht;
co cenn secht mbliadan, cen brath, sesca gamnach dia bíathad
Ba h-airdirc In moltach mas, eib sontar tríasin senchas;
cen chlethbratha ros-can clú, cethracha dam dia fothu
Fíadnaib cródaib for creit chairr ere nónbair 'na tromthairr;
céin boí ac rainn robailc co rath dos-romailt Conall Cernach
Cías lú Ailbe im grád nglan, cú dia-ndechaid cách cosnam,
ce do-rairg gressa don phurt, nírbo messa de In mórmucc
[Lotar dó íar ndó tib drenn cóic cóicid inna hÉrenn
dos-fuc a combóg cucce corbo olldám óenmucce.]
Mes-Gegra, Mes-Roída rán dá mac Dá-Thó na trom-dám
in Mes-Roída, fri féith fuit iss é ro-mé th In mórmuic
The words within brackets are insertions, found only In the Book
of Lecan.
Mag Léna, canas ro-hainmniged? Ní hannsa.
Léna
mac Roída .i. mac Mis-Réta, Is hé ro-alt
muicc Meic Dathó.
Fos-fúair i nDaire Bainb i n-oirther Bladhma. Fo-rorbairt
leis co cenn secht mblíadan co-mbátar secht n-airtim di
forbaidh saille fora srúib. Dia-tultatar Ulaid ocus Fir Ó
n-Écmacht do feis Meic Dathó do-dechas ó Maine Athrai
cuice do c uingidh na muice do chobair a einich. [Ar
bádar cúic cóicidh Érenn amun feis.]
Ocus do-fárgaidh
cáecait torc togaidi día éisi, ocus ni-rogab úada. [Seasca
gamhnach a ngurt féoir aga biathadh, ceathracha
dam dia
cumscachadh ocus eri nónmair ina ta rr, conas-rameilt
Conall Cearnach céin bás aca comroind. Meis-Géadhra
ocus Mes-Roda dá mac Dá-Thó. Le Mes-Roda ro-n-alt
an muc.]
Do-chúaidh dano Léna re muicc for Dubchlais ríana
tidnacul úad. In bail a mboí, con-atail and, co-n-úargaib
in muc mucclais tairis cen airiugad dó corod-múchai;
cona-claid-sium dano oc suide, co-roacht gráinne a
chloidim In muic combo marb. Ocus do-dechaid Follscaide
mucaid Meic Dathó co-ruc In muic frisin feis, ocus coro-lá
firt Léna ann. Unde Mag Léna
Inmain In fert, fichtib slúag, ocus inmain lecht láechbúan
inmain marbán cen mire dia-tuc banbán bithlige
Scenb In scél ro-scaíled ann, láech nach-laíded nach-labrann;
díth lúath Léna cen logud do-rat úath Is airomun
Léna mac Róeda rathaig ailis muic, mó cach fachaid;
rob é sin In torc tigba las-rort Léna In láechbidba
Is de-sin fris-ngéra thúaid Mag lond Léna co láechbúaid
ón gas gurm no-gaibed gail, luid as, aided nárb inmain
Dia-lotar 'na tóitib trell cóic cóicid áille Érenn
Dia sigid día Samna sair áit i mbaí a h-adba inmain
Ro-alt sab na sírglec sáer Ailbe mínbrec mullachmáel;
tuc mór slúag fo thalmain tair In cú úag arnaid inmain